CELEX: 62013TN0640
Language: sk
Date: 2013-12-02 00:00:00
Title: Vec T-640/13: Žaloba podaná 2. decembra 2013 — Sto/ÚHVT — Fixit Trockenmörtel Holding (CRETEO)

8.2.2014   
            
            
               SK
            
            
               Úradný vestník Európskej únie
            
            
               C 39/24
            
         Žaloba podaná 2. decembra 2013 — Sto/ÚHVT — Fixit Trockenmörtel Holding (CRETEO)
   (Vec T-640/13)
   2014/C 39/43
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Sto AG (Stühlingen, Nemecko) (v zastúpení: K. Kern a J. Sklepek, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Fixit Trockenmörtel Holding AG (Baar, Švajčiarsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie R 905/2012-4 štvrtého odvolacieho senátu z 25. septembra 2013 v tom zmysle, že odvolanie sa zachováva v uplatnenom rozsahu a prihláška ochrannej známky Spoločenstva č. 9 207 085 sa zamieta,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: Fixit Trockenmörtel Holding AG.
   
      Prihlasovaná ochranná známka Spoločenstva: slovná ochranná známka „CRETEO“ pre tovary zaradené do tried 1, 2, 17 a 19 prihláška ochrannej známky Spoločenstva č. 9 207 085.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: nemecké slovné ochranné známky „StoCretec“ a „STOCRETE“ pre tovary zaradené do tried 1, 2, 17 a 19.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009.